Id-Deċiżjoni tal-Kummissjoni
tad-19 ta’ Lulju 2002
dwar il-kondizzjonijiet għall-importazzjoni tas-semen ta’ l-annimali domestiċi tà l-ispeċi tal-porċini
(innotifikata fid-dokument numru C(2002) 2676)
(Test b’rilevanza għaż-ŻEE)
(2002/613/KE)
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 90/429/KEE [1] tas-26 ta’ Ġunju 1990 dwar il-kondizzjonijiet tas-saħħa ta’ l-annimali applikabbli għall-kummerċ intra-Komunitarju u l-importazzjoni tas-semen tà l-annimali domestiċi ta’ l-ispeċi tal-porċini, kif l-aħħar emendata bid-Deċiżjoni tal-Kummissjoni 2000/39/KE [2], u b’mod partikolari l-Artikolu 7(1), l-Artikolu 9(2) u (3) u l-Artikolu 10(2) tagħha,
Billi:
(1) Id-Deċiżjoni tal-Kummissjoni 93/160/KEE [3], kif l-aħħar emendata bid-Deċiżjoni 1999/150/KE [4], tipprovdi il-lista ta’ pajjiżi terzi minn fejn jistà jiġi mportat is-semen tal-porċini.
(2) Id-Deċiżjoni tal-Kummissjoni 93/199/KEE [5], kif l-aħħar emendata bid-Deċiżjoni 94/667/KE [6], tipprovdi l-kondizzjonijiet tas-saħħa tà l-annimali u ċ-ċertifikazzjoni veterinarja għall-importazzjoni tas-semen tal-porċini minn pajjiżi terzi.
(3) Id-Deċiżjoni tal-Kummissjoni 95/94/KE [7], kif l-aħħar emendata bid-Deċiżjoni 2001/727/KE [8], tipprovdi l-lista taċ-centri tal-ġbir tas-semen approvati uffiċjalment biex jesportaw lejn il-Komunità.
(4) Ċipru għandu jiżdied mal-lista ta’ pajjiżi terzi minn fejn hija awtorizzata l-importazzjoni bid-Deċiżjoni 93/160/KEE, wara missjonijiet tal-Kummissjoni u fid-dawl tà titjib fil-qasam tas-saħħa tà l-annimali f’dan il-pajjiż.
(5) Is-servizzi veterinarji kompetenti ta Ċipru, l-Isvizzera, il-Kanada u l-Ungerija talbu li jiġu miżjuda mal-lista ċ-ċentri approvati uffiċjalment fit-territorji tagħhom għall-esportazzjoni tas-semen ta’ l-annimali domestiċi tà l-ispeċi tal-porċini lejn il-Komunità, stabbilita mid-Deċiżjoni tal-Kummissjoni 95/94/KE.
(6) Garanziji fuq il-konformità mal-kondizzjonijiet speċifikati fl-Artikolu 8 tad-Direttiva 90/429/KEE ġew pprovduti lill-Kummissjoni mis-servizzi veterinarji kompetenti tal-pajjiżi kkonċernati, u ċ-ċentri tal-ġbir ikkonċernati ġew approvati uffiċjalment għall-esportazzjoni lejn il-Komunità.
(7) Il-mudell taċ-ċertifikat tas-saħħa ta’ l-annimali pprovdut mid-Deċiżjoni tal-Kummissjoni 93/199/KEE għandu jiġi adottat biex jistma s-sitwazzjoni tas-saħħa ta’ l-annimali f’ kull pajjiż terz u l-emendi tad-Direttiva 90/429/KEE.
(8) Ikun iktar konvenjenti li jinġabar, fl-istess dokument, it-tagħrif kollu li għandu x’jaqsam ma’ l-importazzjoni tas-semen tal-porċini (il-lista ta’ pajjiżi terzi awtorizzati, il-kondizzjonijiet veterinarji applikabbli għall-importazzjoni u l-lista taċ-ċentri tal-ġbir tas-semen approvati f’ dawn il-pajjiżi terzi), u li jiġu rrevokati d-Deċiżjonijiet 93/160/KEE, 93/199/KEE u 95/94/KE kif jeħtieġ.
(9) Il-miżuri pprovduti f’din id-Deċiżjoni huma skond l-opinjoni tal-Kumitat Permanenti tal-Katina ta’ l-Ikel u s-Saħħa tà l-Annimali,
ADOTTAT DIN ID-DEĊIŻJONI:
Artikolu 1
1. L-Istati Membri għandhom jawtorizzaw l-importazzjoni minn pajjiżi terzi, mniżżla fl-Anness I, tas-semen tal-porċini konformi mal-kondizzjonijiet pprovduti miċ-ċertifikat veterinarju mudell fl-Anness III, u miġbura fiċ-ċentri tal-ġbir tas-semen approvati u mniżżla fl-Anness V.
2. L-Istati Membri għandhom jawtorizzaw l-importazzjoni minn pajjiżi terzi, mniżżla fl-Anness II tas-semen tal-porċini konformi mal-kondizzjonijiet pprovduti miċ-ċertifikat veterinarju mudell fl-Anness IV, u miġbura fiċ-ċentri tal-ġbir tas-semen approvati u mniżżla fl-Anness V.
Artikolu 2
L-Istati Membri jistgħu jirrifjutaw semen minn ċentri tal-ġbir fejn ikun hemm ħnieżer selvaġġi mlaqqma kontra l-marda Aujeszky, fit-territorju tagħhom jew f’reġjun fit-territorju tagħhom, li jkun irrikonoxxut bħala ħieles mill-marda Aujeszky skond l-Artikolu 10 tad-Direttiva tal-Kunsill 64/432/KEE [9].
Artikolu 3
Id-Deċiżjonijiet 93/160/KEE, 93/199/KEE u 95/94/KE huma rrevokati.
Artikolu 4
L-importazzjoni tas-semen ċċertifikat skond id-dispożizzjonijiet u l-mudell taċ-ċertifikat li kien fis-seħħ qabel għandha tiġi aċċettata għal perjodu ta’ mhux iktar minn tlett xhur wara d-data tal-pubblikazzjoni ta’ din id-deċiżjoni.
Artikolu 5
Din id-Deċiżjoni għandha tibda tgħodd mill-għoxrin ġurnata wara li tiġi ppubblikat fil-Ġurnal Uffiċjali tal-Komunitajiet Ewropej.
Artikolu 6
Din id-Deċiżjoni hija ndirizzata għall-Istati Membri.
Magħmula fi Brussel, fid-19 ta’ Lulju 2002.